ফার্মেসি বিভাগ, স্টেট ইউনিভার্সিটি অব বাংলাদেশ এর নিজস্ব ক্যাম্পাসে ৮ই মার্চ ২০১৮ আয়োজিত হয় ‘ফার্মা উইক ২০১৮’। ৭ দিন ব্যাপি জাঁকজমকপূর্ণ এই অনুষ্ঠানের শুভ উদ্বোধন করেন বিশ্ববিদ্যালয়ের উপাচার্য প্রফেসর ড. মোঃ সাঈদ সালম। অনুষ্ঠানে আরও উপস্থিত ছিলেন স্টেট ইউনিভার্সিটি অব বাংলাদেশ এর ফার্মেসী বিভাগের উপদেষ্টা ও ঢাকা বিশ্ববিদ্যালয়ের ফার্মেসী অনুষদের প্রাক্তন ডীন প্রফেসর ড. এম এ রশিদ, বিভাগীয় প্রধান প্রফেসর মোঃ সাইফুল ইসলাম পাঠান এবং একাডেমিক ও রিচার্স হেড প্রফেসর ড. মোঃ মোকলেছুর রহমান সরকার সহ অন্যান্য শিক্ষকবৃন্দ ও শিক্ষার্থীরা। সপ্তাহব্যাপি এই অনুষ্ঠানে ছিল র‌্যালি, ইনডোর-আউটডোর গেমস, কুইজ, রচনা ও বিতর্ক প্রতিযোগিতা, পিকনিক সহ নানা ধরনের ইভেন্টস। মনোজ্ঞ সাংস্কৃতিক অনুষ্ঠানের মাধ্যমে এই অনুষ্ঠানের সমাপনী অনুষ্ঠিত হয় ১৫ মার্চ, ২০১৮ । সপ্তাহব্যাপি এই অনুষ্ঠানে উপস্থিত ছিলেন বাংলাদেশের নামকরা স্বনামধন্য কোম্পানীর শীর্ষ ব্যক্তিবর্গ এবং প্রথিতযশা ফার্মাসিস্ট বৃন্দ।